CELEX: 62011TN0331
Language: fi
Date: 2011-06-16 00:00:00
Title: Asia T-331/11: Kanne 16.6.2011 — Besselink v. neuvosto

13.8.2011   
            
            
               FI
            
            
               Euroopan unionin virallinen lehti
            
            
               C 238/35
            
         Kanne 16.6.2011 — Besselink v. neuvosto
   (Asia T-331/11)
   2011/C 238/60
   Oikeudenkäyntikieli: englanti
   
      Asianosaiset
   
   
      Kantaja: Leonard Besselink (Utrecht, Alankomaat) (edustajat: asianajajat O. Brouwer ja J. Blockx)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston 1.4.2011 tekemän päätöksen, jolla evättiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) nojalla oikeus tutustua täysimääräisesti asiakirjaan 9689/10 ja joka annettiin kantajalle tiedoksi 7.4.2011 kirjeellä, jonka viitteenä oli 04/c/01/11 ja
            
         
               —
            
            
               velvoittamaan unionin yleisen tuomioistuimen työjärjestyksen 87 artiklan nojalla neuvoston korvaamaan kantajan oikeudenkäyntikulut mahdollisten väliintulijoiden oikeudenkäyntikulut mukaan lukien.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että riidanalainen päätös perustuu asetuksen (EY) N:o 1049/2001 4 artiklan 1 kohdan a alakohdan kolmannen luetelmakohdan, joka koskee kansainvälisiä suhteita koskevan yleisen edun suojaa, virheelliseen tulkintaan ja soveltamiseen, koska
               
                           —
                        
                        
                           neuvosto on virheellisesti jättänyt ottamatta huomioon asiakirjan, johon kantaja pyysi saada tutustua, perustuslaillisen luonteen
                        
                     
                           —
                        
                        
                           kantaja katsoo, että oikeus tutustua asiakirjaan 9689/10 on myös taattu Euroopan unionin perusoikeuskirjan 11 artiklaan sisältyvän sananvapauden nojalla
                        
                     
                           —
                        
                        
                           neuvosto on jättänyt ottamatta huomioon esillä olevan asian erityiset olosuhteet ja kohteen ja
                        
                     
                           —
                        
                        
                           neuvosto on virheellisesti vedonnut asiakirjan luovuttamisen hypoteettisiin negatiivisiin seurauksiin, jotka kohdistuvat neuvotteluihin, joita unioni tulee käymään tulevaisuudessa
                        
                     
         
               2)
            
            
               Toinen kanneperuste, joka perustuu siihen, että asetuksen (EY) N:o 1049/2001 4 artiklan 6 kohtaa on sovellettu virheellisesti ja suhteellisuusperiaatetta on loukattu, koska neuvosto on jättänyt arvioimatta, olisiko ollut asianmukaista antaa oikeus tutustua asiakirjaan 9689/10 osittain ja rajoittaa epääminen niihin asiakirjan 9689/10 osiin, joiden osalta epääminen oli asianmukaista ja ehdottoman välttämätöntä.
            
         
               3)
            
            
               Kolmas kanneperuste, joka perustuu siihen, että neuvosto ei ole noudattanut velvollisuuttaan perustella riidanalainen päätös riittävällä ja asianmukaisella tavalla.